CELEX: 62011TN0520
Language: sk
Date: 2011-09-30 00:00:00
Title: Vec T-520/11: Žaloba podaná 30. septembra 2011 — Genebre/ÚHVT — General Electric (GE)

14.1.2012   
            
            
               SK
            
            
               Úradný vestník Európskej únie
            
            
               C 13/15
            
         Žaloba podaná 30. septembra 2011 — Genebre/ÚHVT — General Electric (GE)
   (Vec T-520/11)
   2012/C 13/32
   Jazyk, v ktorom bola podaná žaloba: španielčina
   
      Účastníci konania
   
   
      Žalobkyňa: Genebre, SA (Hospitalet de Llobregat, Španielsko) (v zastúpení: D. Pellisé Urquiza, advokát)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: General Electric Company (Schenectady, Spojené štáty)
   
      Návrhy
   
   Žalobkyňa navrhuje, aby Všeobecný súd:
   
               —
            
            
               určil, že žaloba je prípustná,
            
         
               —
            
            
               zrušil rozhodnutie štvrtého odvolacieho senátu Úradu pre harmonizáciu vnútorného trhu (ochranné známky a vzory) z 26. júla 2011 vo veci R 20/2009-4,
            
         
               —
            
            
               určil, že ochranná známka Spoločenstva č. 5 006 325 musí byť zapísaná pre všetky výrobky a služby, na ktoré sa prihláška vzťahuje.
            
         
      Dôvody a hlavné tvrdenia
   
   
      Prihlasovateľ ochrannej známky Spoločenstva: žalobkyňa.
   
      Prihlasovaná ochranná známka Spoločenstva: obrazová ochranná známka „GE“ pre výrobky tried 6, 7, 9, 11 a 17.
   
      Majiteľ ochrannej známky alebo označenia namietaných v námietkovom konaní: General Electric Company.
   
      Namietaná ochranná známka alebo označenie: národné slovné ochranné známky a ochranné známky Spoločenstva „GE“ a obrazová ochranná známka Spoločenstva „GE“ pre výrobky a služby tried 1, 2, 3, 4, 6, 7, 8, 9, 10, 11, 12, 14, 16, 17, 18, 19, 25, 28, 35, 36, 37, 38, 39, 40, 41, 42, 43 a 44.
   
      Rozhodnutie námietkového oddelenia: zamietnutie námietky.
   
      Rozhodnutie odvolacieho senátu: vyhovenie odvolaniu.
   
      Dôvody žaloby: porušenie článku 8 ods. 1 písm. b) nariadenia č. 207/2009, keďže neexistovala pravdepodobnosť zámeny kolidujúcich ochranných známok a keďže General Electric Company dostatočne nepreukázala skutočné používanie svojich ochranných známok.